《与李深梁山泊分韵得轻风生浪迟五首 其四》
宋代·刘跂

庄生语逍遥，元子称漫浪。此身如土梗，雕刻不成样。

何心解宾戏，犹欲避官谤。默默难具论，幽愁浩盈望。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。